
	ประกาศ เทศบาลตำบลหัวสำโรง

	เรื่อง สอบราคาจ้างก่อสร้างถนนคอนกรีตเสริมเหล็ก สายบ้านนางเฟื่อง - บ้านนายสนิท หมู่ที่ ๗ ตำบลหัวสำโรง

	 

	                  เทศบาลตำบลหัวสำโรงมีความประสงค์จะ สอบราคาจ้างก่อสร้างถนนคอนกรีตเสริมเหล็ก สายบ้านนางเฟื่อง - บ้านนายสนิท หมู่ที่ ๗ ตำบลหัวสำโรง   ระยะทางยาวรวม  ๓๓๐  เมตร
                 ช่วงที่ ๑ ผิวจราจรกว้าง ๔.๐๐ เมตร  ระยะทางยาว  ๖๐  เมตร หนาเฉลี่ย  ๐.๑๕ เมตร  หรือพื้นที่ผิว คสล. ไม่น้อยกว่า  ๒๔๐ ตารางเมตร
                 ช่วงที่ ๒ ผิวจราจรกว้าง ๔.๐๐ เมตร  ระยะทางยาว  ๒๗๐  เมตร หนาเฉลี่ย  ๐.๑๕ เมตร    หรือพื้นที่ผิว คสล. ไม่น้อยกว่า  ๑,๐๘๐ ตารางเมตร   ตามแบบเทศบาลกำหนด  
               ราคากลางของงานก่อสร้างในการสอบราคาครั้งนี้เป็นเงินทั้งสิ้น ๘๐๑,๐๐๐.๐๐ บาท (แปดแสนหนึ่งพันบาทถ้วน)

	                  ผู้มีสิทธิเสนอราคาจะต้องมีคุณสมบัติ ดังต่อไปนี้

	                   ๑. เป็นนิติบุคคล ผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๓๒๐,๔๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลหัวสำโรง ณ  วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้
                ๕. บุคคลหรือนิติบุคคล  ที่จะเข้าเป็นคู่สัญญา  ต้องไม่อยู่ในฐานะเป็นผู้ไม่แสดงบัญชีรายรับ รายจ่าย  หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
                ๖. บุคคลหรือนิติบุคคล  ที่จะเข้าเป็นคู่สัญญากับหน่วยงานของรัฐ  ซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement :e-GP)ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ 

                ๗. คู่สัญญาต้องรับจ่ายเงินผ่านบัญชีเงินฝากกระแสรายวัน  เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท  คู่สัญญาอาจขอรับเป็นเงินสดได้           

	         กำหนดยื่นซองสอบราคา ในวันที่ ๗ พฤศจิกายน ๒๕๕๙ ถึงวันที่ ๑๘ พฤศจิกายน ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ สำนักงานเทศบาลตำบลหัวสำโรง อำเภอแปลงยาว จังหวัดฉะเชิงเทรา โดยในวันที่ ๑๑ เดือน พฤศจิกายน พ.ศ. ๒๕๕๙ เวลา ๐๘.๓๐ น. - ๑๖.๓๐ น. กำหนดรับซองสอบราคา ณ ห้องศูนย์รวบรวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ ที่ว่าการอำเภอแปลงยาว (ชั้น ๒) จังหวัดฉะเชิงเทรา และกำหนดเปิดซองใบเสนอราคาในวันที่ ๒๑ พฤศจิกายน ๒๕๕๙ ตั้งแต่เวลา ๑๐.๐๐ น. เป็นต้นไป

	          ผู้สนใจติดต่อขอรับเอกสารสอบราคาจ้าง   ในราคาชุดละ  ๘๐๐.- บาท  ได้ที่ สำนักงานเทศบาลตำบลหัวสำโรง อำเภอแปลงยาว จังหวัดฉะเชิงเทรา ในวันที่ ๗ พฤศจิกายน ๒๕๕๙ ถึงวันที่ ๑๘ พฤศจิกายน ๒๕๕๙ ตั้งแต่เวลา ๐๘.๓๐ น. ถึงเวลา ๑๖.๓๐ น.  ดูรายละเอียดได้ที่เว็บไซต์ www.gprocurement.go.th, www.hsr.go.th และ www.chachoengsao.go.th หรือสอบถามทางโทรศัพท์หมายเลข ๐-๓๘๘๕-๓๖๑๒ ต่อ ๑๕ ในวันและเวลาราชการ

	 
                                      จึงประกาศให้ทราบโดยทั่วกัน
 

	                                                ประกาศ ณ วันที่ ๗ พฤศจิกายน พ.ศ. ๒๕๕๙

	
	(นายทวีศักดิ์ ชโนเมธาภรณ์)

	นายกเทศมนตรีตำบลหัวสำโรง

